# Ed O'Neill

### A Wikipédiából, a szabad lexikonból.

Edward O’Neill (USA, Ohio, Youngstown, 1946. április 12. -) amerikai színész.

## [szerkesztés] Élete

Egy ötgyermekes család legidősebb tagjaként született (két húga és két öccse van). Apja acélipari munkás volt, anyja szociális munkásként dolgozott. Ed a középiskola elvégzése után acélipari munkásként, majd bárpultosként és használtautó-kereskedőként helyezkedett el. Ezután két évig az Ohio-i Egyetemre járt, ahol képzőművészetet, színészetet és történelmet tanult, majd a Youngstowni Állami Egyetemre került, ahol színészeti tanulmányait folytatta. Több darabban is játszott a youngstowni színházban. Iskolái elvégzése mellett szenvedélyének, a profi futballnak szentelte idejét. 1969-ben a Pittsburgh Steelers csapat tesztelte, de végül nem kötöttek vele szerződést. A színészet mellett, hét évig társadalomtudományt tanított egykori középiskolájában. 1979-ben a New York-i, Broadway-n a Knockout c. darabban szerepelt, a főszereplőt alakító színészt helyettesítve. A jó kritikáknak köszönhetően lehetősége nyílt rá, hogy Tennessee Williams és John Steinbeck darabjaiban játsszon. 1972 óta játszik tévé- és filmszerepeket.

## [szerkesztés] Egy rém rendes család

Al Bundy figurájának megformálása kétségkívül Ed O’Neill pályafutásának egyik legnagyobb sikere. A női cipőboltos szerepében 1987 és 1997 között játszott az Egy rém rendes család című helyzetkomédiában.

## [szerkesztés] Ed a tévében

- 1982-ben részt vett a Cheers című sorozat válogatásán, de Sam Malone szerepét végül Ted Danson kapta meg. Ugyanebben az évben őt szánták a Családi kötelékek (Family Ties) című sorozat apaszerepére is, de végül nem őt választották.
- 1989-ben Katey Sagallal, 1990-ben pedig Julia Duffy-val az Emmy-díjkiosztó gála házigazdája volt.
- 1990-ben a FOX tévétársaság legnagyobb sztárjaként ő volt a Saturday Night Live egyik adásának műsorvezetője.
- 2004-ben feltűnt az 8 Simple Rules című helyzetkomédiában, Cate (Katey Sagal) egykori iskolai barátjaként.

## [szerkesztés] Magánélete

Ed O´Neill 1986-ban házasságot kötött Catherine Rusoff-al. 1989-ben elváltak, majd 1993-ban ismét összeházasodtak. 1999-ben született lányukkal a kaliforniai Venice-ben élnek. Ed járatos a Brazil Jiu-Jitsu művészetében.

## [szerkesztés] Válogatott filmográfia

- Cruising (1980)
- A háború kutyái (The Dogs of War, 1981)
- Egy rém rendes család (Married With Children, 1987-1997)
- Kutyám Jerry Lee (K-9, 1989)
- Ford Fairlane kalandjai (The Adventures of Ford Fairlane, 1990)
- Agyamra mész! (Dutch / Driving Me Crazy, 1991)
- Wayne világa (Wayne’s World, 1992)
- Wayne világa 2 (Wayne's World 2, 1993)
- Little Giants (1994)
- Csont nélkül (Blue Chips, 1994)
- A csontember (The Bone Collector, 1999)
- Az elnök emberei (The West Wing, 1999-)
- A tizedik királyság (The 10th Kingdom, 2000)
- Telitalálat (Lucky Numbers, 2000)
- New York sűrűjében (Big Apple, 2001)
- Dragnet - Gyilkossági akták (LA Dragnet, 2003-2004)
- Steel Valley (2005)

## [szerkesztés] Díjak/Jelölések

Golden Globe

- 1992: Jelölés: Legjobb tévésorozat színész (kategória: Musical/Vígjáték) az "Egy rém rendes család"-ban nyújtott alakításáért
- 1993: Jelölés: Legjobb tévésorozat színész (kategória: Musical/Vígjáték) az "Egy rém rendes család"-ban nyújtott alakításáért

## [szerkesztés] Külső hivatkozások

- Ed O'Neill az Internet Movie Database oldalain

A lap eredeti címe "http://hu.wikipedia.org../../../e/d/_/Ed_O%27Neill_85f3.html"

Kategória: Amerikai színészek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Deutsch
- Suomi
- Français
- עברית
- Nederlands
- Polski